
NOTĂ JUSTIFICATIVĂ
privind încadrarea în prevederile art. 31 din Legea nr. 98/2016 a procedurii de atribuire a contractului pentru realizarea obiectivului de investiţii ,,Modernizare și extindere Calea Buziaşului”, către Societatea Drumuri Municipale Timişoara SA

În conformitate cu prevederile art. 31 din Legea nr. 98/2016 privind achiziţiile publice, prezenta lege nu se aplică contractelor de achiziţie publică/acordurilor-cadru atribuite de o autoritate contractantă unei persoane juridice de drept privat sau de drept public în cazul în care sunt îndeplinite cumulativ următoarele condiţii:

a) autoritatea contractantă exercită asupra persoanei juridice în cauză un control similar celui pe care îl exercită asupra propriilor departamente sau servicii;

b) mai mult de 80% din activităţile persoanei juridice controlate sunt efectuate în vederea îndeplinirii sarcinilor care îi sunt încredinţate de către autoritatea contractantă care o controlează sau de către alte persoane juridice controlate de respectiva autoritate contractantă;

c) nu există participare privată directă la capitalul persoanei juridice controlate, cu excepţia formelor de participare a capitalului privat care nu oferă controlul sau dreptul de veto, dar a căror existenţă este necesară potrivit dispoziţiilor legale, în conformitate cu Tratatele, şi care nu exercită o influenţă determinantă asupra persoanei juridice controlate.

Societatea Drumuri Municipale Timişoara SA a fost înfiinţată prin HCL Timisoara nr. 199/18.11.1997 privind reorganizarea Regiei Autonome DRUMURI MUNICIPALE, in societate pe acţiuni, având ca acţionar unic pe Consiliul Local al Municipiului Timisoara. Prin aceasta hotărâre s-a aprobat şi statutul societăţii,  precum şi capitalul social.

Societatea Drumuri Municipale Timişoara SA intră în categoria persoanelor juridice vizate de art. 31, alin. 1, lit. a), din Legea nr. 98/2016, din următoarele considerente:

a) condiția ca autoritatea contractantă să exercite asupra persoanei juridice în cauză un control similar celui pe care îl exercită asupra propriilor departamente sau servicii, este îndeplinită atâta timp cât acționarul unic este Consiliul Local al Municipiului Timisoara - iar acesta, prin membrii săi (consilierii locali), exercită toate drepturile și obligațiile adunării generale a acționarilor societății. Ori după cum se știe, adunarea generala a acționarilor unei societăți este organul de deliberare și decizie al societății, care exercită un control și o influență directă și exclusivă asupra tuturor deciziilor și strategiilor societății, inclusiv în legatură cu serviciul ce va fi furnizat/prestat. 

Ca atare, este mai mult decât evident că Societatea Drumuri Municipale Timişoara SA intră în categoria persoanelor juridice vizate de art. 31, alin. 1, lit. a), din Legea nr. 98/2016. 

b) condiția ca mai mult de 80% din activităţile persoanei juridice controlate să fie efectuate în vederea îndeplinirii sarcinilor care îi sunt încredinţate de către autoritatea contractantă care o controlează sau de către alte persoane juridice controlate de respectiva autoritate contractantă, este întrunită de către Societatea Drumuri Municipale Timişoara SA, cea mai mare parte a activităților desfășurate de către societate intrând în aceasta categorie. 

În acest context, în cele ce urmează vom enumera activitățile principale pe care le desfășoară societatea, activități încredințate de către Municipiul Timișoara (în calitate de autoritate contractanta), astfel:

- serviciul „Activitatea de semnalizare a circulației rutiere pe raza municipiului Timișoara” - delegat societății noastre, prin atribuire directă, conform contractului nr. SC2016 - 12904/26.05.2016;

- lucrările de „reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum și a infrastructurii intrainstituționale a municipalității”, conform contractului nr. SC2017-10724/02.05.2017, încheiat cu luarea în considerare a dispozițiilor paragr. 6 al art. 31 din Legea nr. 98/2016;

- exploatarea locurilor de parcare cu plată de pe domeniul public și privat al Municipiului Timișoara, respectiv Sistemul de parcare TimPark, instituit prin Regulamentul de funcționare al acestuia, adoptat prin HCL Timișoara nr. 63/26.02.2013, cu modificările și completările ulterioare, ce este aplicat în municipiul Timișoara prin societatea noastra, care are calitatea de operator, în baza unui contract de concesiune prin atribuire directă;

- serviciile de blocare și/sau ridicare, transport, depozitare și eliberare a vehiculelor oprite/staționate neregulamentar și a vehiculelor fără stăpân sau abandonate pe terenuri aparținând domeniului public sau privat al Municipiului Timișoara, ce au fost delegate societății noastre, prin atribuire directa, conform contractului nr. SC2014 - 11579/07.05.2014.  

Drept urmare, societatea întrunește și această condiție impusă de către legiuitor, întrucât activitățile desfășurate în vederea îndeplinirii sarcinilor care le sunt încredinţate de către autoritatea contractantă depășesc pragul valoric stipulat la art. 31, alin. 1, lit. b) din Legea nr. 98/2016 și sunt într-un procent de 99,44%, aşa sum rezultă si din Declaraţia pe propria răspundere a Societăţii Drumuri Municipale Timişoara SA de asumare a a îndeplinirii condiţiei prevăzute la art. 31 alin. (1) lit. b) din Legea nr. 98/2016, coroborat cu prevederile art. 31 alin. (7) din Legea nr. 98/2016, raportat la servicii, produse şi lucrări din ultimii 3 ani anteriori atribuirii contractului.
c) condiția prevăzută la art. 31, alin. 1, lit. c) din Legea nr. 98/2016, este îndeplinită de către Societatea Drumuri Municipale Timişoara SA, atâta timp cât întregul capital social este deținut de către Consiliul Local al Municipiului Timișoara - acționarul unic - acesta având cota de participare la beneficii si pierderi de 100%. În aceste condiții, nu avem de-a face cu vreo participare privată la capitalul social al societăţii.
În consecință, este fără putință de tăgadă că Societatea Drumuri Municipale Timişoara SA face parte din categoria persoanelor juridice cărora Municipiul Timisoara - în calitate de autoritate contractanta, îi poate atribui contracte fără aplicarea procedurilor de atribuire prevăzute de Legea nr. 98/2016, modificată, întrucât îndeplinim cumulativ condițiile prevăzute la alin. 1 al art. 31 din același act normativ.

In aceeasi ordine de idei, dorim sa subliniem si faptul ca nici Directiva 24/2016/UE (transpusa in legislatia noastra prin intermediul Legii nr. 98/2016) si nici Directiva 25/2016/UE, nu obliga autoritatile/entitatile contractante sa atribuie contracte pentru desfasurarea acelor activitati pe care acestea doresc sa le realizeze la nivel intern. Astfel, in cadrul Recitalului 5 din Directiva 24/2016/UE se precizeaza in mod expres ca: “Ar trebui reamintit ca prezenta directiva nu obliga sub nicio forma statele membre sa contracteze sau sa externalizeze furnizarea de servicii pe care doresc sa le puna la dispozitie ele insele sau sa le organizeze prin alte mijloace decat prin contracte de achizitii publice, in sensul prezentei directive”.

Aplicarea normelor privind achizitiile publice nu trebuie sa interfereze cu libertatea autoritatilor publice de a-si indeplini atributiile de serviciu public atribuite acestora, prin utilizarea resurselor proprii, care includ posibilitatea cooperarii cu alte autoritati publice sau persoane juridice care le apartin. Astfel, legislatia europeana sustine ca trebuie garantat faptul ca situatiile de acest gen in care autoritatile publice doresc atribuirea unor contracte catre persoanele juridice pe care le controleaza, cu capital social integral al unitatilor administrativ-teritoriale, infiintate de autoritatile deliberative ale unitatilor administrativ-teritoriale respective, nu au ca rezultat o denaturare a concurentei de pe piata. 

Mai mult, considerentul 32 din Directiva 24/2014/UE, statueaza ca, in general, contractele de achizitii publice atribuite persoanelor juridice controlate de autoritatile publice in cauza (regula in house) nu ar trebui sa faca obiectul aplicarii procedurilor prevazute de directiva, in situatia in care autoritatea contractanta exercita un control asupra persoanei juridice asemanator celui pe care il exercita asupra compartimentelor proprii, cu conditia ca persoana juridica controlata sa isi desfasoare peste 80% din activitati in vederea efectuarii sarcinilor care i-au fost atribuite de catre autoritatea contractanta de control sau de catre alte persoane juridice controlate de respectiva autoritate contractanta. Totodata, se impune si conditia sa nu existe participare privata directa la capitalul persoanei juridice controlate. Toate acestea au fost transpuse in legislatia noastra nationala prin intermediul prevederilor art. 31, alin. 1 din Legea nr. 98/2016. 

De asemenea, menţionăm că Societatea Drumuri Municipale Timişoara SA deţine toate instalatiile tehnice, maşinile si utilajele necesare executării lucrărilor specifice activitatilor modernizare a străzilor, de reparaţii şi întreţinere a acestora, aleilor, trotuarelor, respectiv personal specializat pentru aceste lucrari. Mai  mult, baza de producţie a societatii dispune si de depozite pentru stocarea temporară a materiilor prime şi materialelor folosite în procesele de fabricaţie, amplasate într-un flux tehnologic operaţional şi dimensionate la parametrii care să asigure funcţionarea fără fluctuaţii. Totodata, detine si toate atestatele si agrementele necesare pentru executia lucrarilor de drumuri.


Faţă de cele mai sus prezentate, considerăm faptul Societatea Drumuri Municipale Timişoara SA îndeplineşte condiţiile prevăzute de art. 31 alin. (1) din Legea nr. 98/2016

